Rikunarita-ORG/Wikinium huggingface dataset:
# Vichipedie

La **Vichipedie** e je une enciclopedie libare, basade su Internet che e dopre il software wiki. Il contignût al è zontât di utents volontariis e il progjet al è sponsorizât de fondazion Wikimedia. E à edizions in plui di 200 lenghis di dut il mont e inclût sei argoments classics par une enciclopedie, sei elements che a son plui leâts a lunaris, sei argoments di atualitât. Il so fin al è di creâ e distribuî une enciclopedie libare in plui lenghis che si pues; il sît de Vichipedie al è un dai plui visitâts te rêt Internet, cun cirche 60 milions di contats ogni dì.

Dut il contignût de Vichipedie al è dât fûr cule licence *GNU Free Documentation License* (GFDL), che e lasse la pussibilitât di tornâlu a distribuî, creâ progjets derivâts e ancje doprâlu par ûs comerciâl, a pat di segnalâ i siei autôrs e garantî che il gnûf contignût al sei ancjemò disponibil sot de stsse GFDL.

## La tecnologjie daûr de Vichipedie

La Vichipedie e ricêf plui di 2000 richiestis al secont; il trafic al è gjestît di plui di 200 servidôrs
La Vichipedie e dopre il software libar Mediawiki suntun cluster di servidôrs logâts in Floride e in trê altris puescj ator pal mont: 202 machinis in Floride, 3 dongje Parîs, 11 a Amsterdam e 23 tes instalazions coreanis di Yahoo!. MediaWiki e je la fase III dal program. Al inizi, la Vichipedie e doprave UseModWiki creât di Clifford Adams (fase I). Tai prins timps pai leams si scugnive doprâ la convenzion CamelCase; po chest probleme al è stât risolt e al è stât pussibil doprâ lis doplis parentesis. Intal Zenâr dal 2002 si è passâts a un motôr wiki in PHP suntune base di dâts MySQL; chest program, fase II, al è stât scrit apueste pe Vichipedie di Magnus Manske. Plui tart a son stâts implementâts un grum di mioraments par stâ daûr ae difusion e al ûs simpri plui grant dal progjet. Finalmentri, il software al fo tornât a scrivi di Lee Daniel Crocker. Instalade tal Lui dal 2002, cheste fase III dal program e je stade clamade MediaWiki. E je dade fûr sot de licence GNU GPL e al ven doprât di ducj i progjets de fondazion Wikimedia.

## La edizion furlane

La edizion furlane di Wikipedia, clamade Vichipedie par adatâsi ae lenghe e ae grafie furlane, e je nassude ai 25 di Zenâr dal 2005 e ai 14 di Lui dal 2006 a sin rivâts a vê 1000 vôs; ai 22 di Avrîl 2007, cu la vôs Laurenzi si à rivât a cuote 2000 vôs, cuntun increment notevul. Al moment il numar di vôs inte Vichipedie al è di 5 218.

## Cjale ancje

* La liste complete des Vichipediis
# 16 di Lui

Il **16 di Lui** e je la 197° zornade dal Calendari Gregorian (la 198° se l'an al è bisest). A mancjin 168 zornadis pe fin dal an.

|  |
| --- |
| **Lui** |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 |
| Dutis lis zornadis |

## Acjadiments

### In Friûl

* 1420 - Dedizion a Vignesie di Tumieç e Sant Denêl.

### Vie pal mont

## Nassûts vuê

## Muarts vuê

## Fiestis

### In Friûl

### Vie pal mont

### Religjosis

### Internazionâls
# Lenghe taliane

| Talian (*italiano*) |
| --- |
| Pronuncie native: | [itaˈljaːno] |
| Altris denominazions: | Volgare nazionale |
| Fevelât in: | Italie, Svuizare, San Marin, Slovenie, Cravuazie, emigrants intai Stâts Unîts, Canadà, Australie, Argjentine |
| Regjon: | Penisole taliane |
| Feveladôrs: | 70 milions |
| Posizion (totâl): | 21 |
| Posizion (marilenghe): |  |
| Classificazion gjenetiche: | Lenghe indoeuropeane
  Italiche
   Romaniche
    Italo-dalmate
    **Talian** |
| Stât uficiâl |
| Lenghe uficiâl di: | Italie, Svuizare, San Marin, Cravuazie, Slovenie, Citât dal Vatican e Union Europeane |
| Regolât di: | Accademia della Crusca |
|  |
| Codiçs de lenghe |
| ISO 639-1 | it |
| ISO 639-2 | ita |
| ISO 639-3 | itn |
| cjale ancje: Lenghe |

Il **talian** fâs part des lenghis romanzis e e jê fevelade di cirche setante milions di personis.

E je la lenghe nazionâl de Italie e di San Marin, e je une des lenghis nazionâls de Svuizare e dal Vatican, e je tutelade tant che minorance lenghistiche in Slovenie e in Cravuazie.

Il talian al nas dal florentin come lenghe leterarie doprade da Dante Alighieri, Francesco Petrarca e Giovanni Boccaccio.

Daspò la unitât de Italie dal 1861 il talian al è planc planc deventât la lenghe plui fevelade de int de penisule. Il servizi militâr obligatori, la scuele e sore dut i mass media e in particolâr la television a àn pandût il moderni talian standard.

| Lis lenghis romanichis |
| --- |
| Aragonês | Arpitan | Arumen | Burgunt | Catalan | Siampagnês | Cors | Dalmat | Dgèrnésiais | Franccontês | Francês | Furlan | Galizian | Galó | Istriot | Istrorumen | Jèrriais | Ladin | Judeuspagnûl | Lionês | Ligur | Lombart | Lorrain | Megleno-romanian | Mirandês | Napoletan | Norman | Ocitan | Picard | Piemontês | Poitevin-Saintongeais | Portughês | Romanç | Rumen (o ben Moldâf) | Sardegnûl | Sicilian | Spagnûl | Talian | Valon | Venit |
# Musiche

Evaristo Baschenis: *Stroments musicâi*.
Il significât de peraule **musiche** al è une cuestion di controversie tra i studiôs, par vie des variis acezions e dai diviers ûs cun cui e ven doprade.

* Musiche come sun: une des definizions plui comuns e je chê de musiche come art dal sun organizât - o, plui in specific - di art de produzion di significâts e sensazions, plui o mancul complessis, ma di nature volontarie, organizant suns e cidinôr. Cheste definizion e ven doprade dal secul XIX, cuant che si scomence a studiâ il rapuart tra sun e percezions.

* Musiche come esperience sogjetive: une altre definizion comun de musiche impliche che la musiche a sedi par fuarce gjoldibile e melodiche. Chest pont di viste e ten cont dal fat che cierts gjenars di "sun organizâts" no son musiche, mentri altris lu son. A esistin versions plui elaboradis di ogni definizion che a tegnin cont dal fat che ce ch'al è considerât musiche al cambie cul paîs e cu la epoche di riferiment. Cheste e jere la definizion plui pandude tal secul XVIII.

* Musiche come une categorie de percezion: La definizion cognitive, mancul frecuent, e sosten che la musiche no je dome sun, o la percezion dal sun, ma une rapresentazion interne che percezion, azion e memorie a contribuissin a creâ. Cheste definizion e je influençade des siencis cognitivis, il cui fin e je la ricercje des regjon dal cerviel responsabilis de analisi e de memorizazion dai diviers aspiets de esperience di scolte de musiche. Cheste definizion e je plui gjenerâl, cjapant dentri par esempli ancje il bal.

* Musiche come aprofondiment storic e antropologjic: la evoluzion dal pensîr musicâl inte storie e va insieme cun il disvilup dal om; l'antropologjie e pues cjatâ rispuestis impuartantis inte etnomusicologjie.

* Musiche come costrut sociâl: Lis teoriis post-modernis a sostegnis che, come la art, ancje la musiche e je definide prin di dut intal so contest sociâl. Da chest pont di viste, la musiche e je ce che ognidun e clame musiche, che al pues jessi cidinôr, sun o altri. Cheste idee e fo origjinade de famose opare "Cuatri minûts e trente trê seconts" di John Cage.

* Musiche come cure dal cuarp e/o dal spirt: lis cualitâts liberatoriis de musiche a si viodin di simpri tal mont. Il podê benefic da la scolte o de creazion de musiche a son a la base des teoriis de musicoterapie.

## Gjenars musicâi

* Musiche classiche
* Musiche lizere
* Musiche pop
* Musiche jazz
* Mzsiche blues
* Musiche rock
* Musiche punk
* Musiche eletroniche
* Musiche industriâl
* Musiche rap
* Musiche reggae
* Musiche celtiche
* Cjantautôr

## Vôs leadis

* Musiche furlane
* Vilote
* strument musicâl
* Musiche
# ASD Ardita

La **Associazione Sportiva Dilettantistica Ardita** (in curt **Ardita**; in precedence **ASD Forni**) e je une scuadre di balon cjargnele che e participe ae Seconde Categorie dal Campionât Cjargnel. E zuie lis sôs partidis in cjase tal cjamp comunâl “A. Eder” di For Davôtri.

I siei colôr societaris a son il zâl (colôr principâl des maiutis) e il neri.

Fondade il 9 di Setembar dal 1950, di chê volte e à zuiât tes categoriis dal Campionât Cjargnel vincint la Cope Cjargne dal 1991.

E à une des tifoseriis plui cjaldis de Cjargne clamade *Curva Nord Ardita*.
# Balon

Moment di une partide di balon
*Une partide di balon in Argjientine*
Il **Balon** al è un sport dulà che dôs scuadris di undis zuiadôrs a àn di rivà a butà la bale te puarte de scuadre aversarie. Dome il puartîr al pues doprà lis mans e i braçs, chei altris a doprin i pîts e il cjâf. Une partide di balon e dure 90 minûts e e jè componude di doi timps di 45 minûts ognidun, e e vinç la scuadre che ae fin dai 90 e à fat plui goi. Lis partidis a son regoladis di un arbitri.

Al è il sport plui praticât tal mont.

I campionâts di balon plui cognossûts e innomenâts a son chel talian, chel spagnûl e chel inglês; in chescj 3 campionâts a zuin lis scuadris plui impuartants dal planet.

## Il balon in Friûl

La scuadre plui impuartant e storiche dal Friûl-Vignesie Julie e jè l'Udinês (clamade ancje dome *L'Udin*), fondade tal 1896, che e zuie tal Campionât Talian di Serie A. Le scuadre di Udin e je une des societâts plui antighis di Italie e al rapresente il simbul dal sport furlan a nivel nazionâl.

### Il balon in Friûl-Vignesie Julie

A nivel regjonâl, la Triestine e à militât par agns tes categoriis professionistichis. La storie dal balon furlan e je segnade ancje di gloriosis societâts come la Pro Gorizia, une des plui antighis de regjon, e dal Pordenone Calcio, che al à sfiorât la Serie A prime di un faliment finanziari tal 2023.

Al dì di vuê, il cûr pulsant dal balon regjonâl si manifeste soredut tes societâts che a competin inte Serie D, campionât dulà che la passion e je vive e sintude. Jenfri lis protagonistis atuâls, un puest di rilevance lu ten il Cjarlins Muzane, societât che e rapresente lis comunitâts di Carlin e Muçane, insiemi a altris realtâts che a dan continuitât al sfuarç sportîf e sociâl sul teritori.

### Il Campionât Cjargnel

Un capitul a pît dal balon in Friûl al è rapresentât dal Campionât Cjargnel (Campionato Carnico). Chest torneament al è une istituzion storiche, nassût tal 1951, che al viôt in competizion jenfri di lôr lis scuadris des valadis de Cjargne. No si trata dome di sport: il Cjargnel al è un fenomin culturâl e sociâl che al tignî vîf il leam tra i paîs di mont in tes istâts. E je une realtât uniche in Italie, dulà che il balon al divente stroment di identitât e di coesion pes comunitâts di mont furlan.

## Vôs leadis

* Cope dal mont di balon
* Serie A
* Balon di aur
# For Davôtri

Fôr Davôtri**For Davôtri** (la variant locâl e dîs lu For oben For Davùatri, par antîc cognossût ancje come *cure di Sorepuints*) al è un comun inte Cjargne, che al dì di vuê al fâs part de provincie di Udin e al à 732 abitants.

## Gjeografie

Il paîs al è logât a 888 m tal Cjanâl di Guart, inte Cjargne, e al è l'ultin paîs dal Friûl-Vignesie Julie prime di jentrâ in Venit tal comun di Sapade.
Lis sôs frazions a son:

* For (Cjâflûc, 888 m)
* Davùatri (907 m)
* Frassenêt (1089 m)
* Sighiet (1121 m)
* Culine Piçule (1200 m)
* Culine (1250 m)

A son po di zontâ a chescj lis localitâts di

* Plans di Luce (1036 m)
* Pierabec, dulà ch'al è logât il stabiliment di imbutiliament de aghe *Gote di Cjargne* (Goccia di Carnia).
## Storie

Probabilmentri For Davôtri al nassè in graciis da lis minieris di fiâr, ram e aur che a si cjatavin dongje il paîs, e al somee che il non *For* al vegni propite da la presince dai antîcs fors par fondi i minerâi tirâts fûr da la Navanze e da la Davôtri. Salacor il non di Davôtri invezit al ven dal latin *ab ultra*, di là da l'aghe (la aghe e jere che dal Dean).

panorame di Fôr DavôtriLa storie di For e va daûr di chê dal Friûl: al fasè part dal patriarcjât di Aquilee fin al 1420, an in cui il patriarcjât al fo concuistât de Republiche di Vignesie. Cul tratât di Cjampfuarmit, il paîs al passà sot l'Imperi de Austrie-Ongjarie, par tornâ a la Italie tal 1866, daspò la tierce vuere di indipendence taliane. Te prime vuere mondiâl, jessint che il paîs al si cjatave in zone di vuere, la popolazion e fo menade vie e il paîs al fo bombardât dai austriacs. Dilunc la seconde vuere mondiâl, daspò da l'armistizi dal 8 di setembar, tes monts di For operarin i partesans ch'a cumbaterin cuintri i Cosâcs, rivâts in paîs tal 1944, e i todescs, ch'a bombardarin For e la frazion di Sighiet. Tal 1966 il comun al fo devastât di une tremende montane.

## Di viodi

* Glesie di Sant Lurinç a For
* Glesie di Sant Zuan Batìste a Frassenêt
* Museu etnografic "Ce muot che erin"
* Lâc di Bordàlie (1.750 m)
* Lâc di Volaie (1.951 m)
## Culture

### Lenghe

A For Davôtri, tal mût di Rigulât, si fevele un furlan une vore particolâr,cul lis peraulis che finissin cun la "o".

### Fiestis e acjadiments impuartants

* Tir des Cidulos (pasche)
* Fieste di San Lurinç, (ai 10 di Jugn)
* Fieste des pomos di bosc (Lui)
* Stafete dai trê rifugjos (Avost)
## Aministrazion comunâl

* **Sindic**: Manuele Ferrari
## Galarie fotografiche

* Viodude dal paîs
* For Davôtri di unviêr
* La glesie di San Lurinç
* Il lâc di Volaie
## Notis

|  |
| --- |
| **For Davôtri** |
|  |
| **Non uficiâl par talian** | Forni Avoltri |
| **Provincie** | Udin |
| **Part** | Cjargne |
|  |
| **Altitudin** | 888 m s.n.m |
| **Superficie** | 80,71 km² |
| **Popolazion** | 692 ab. |
| **Densitât** | 9 ab/km² |
| **Frazions** | Plans di Luce loc. *ju Plans in Luço*, Frassenêt loc. *Frasseniet*, Sighiet, Culine piçule loc. *Culino piçulo*, Culine loc. *Culino*. |
| **Comuns confinants** | Lesachtal (AT-2), Paluce, Prât, Rigulât, Sant Stiefin in Cjadovri (BL), Sapade |
|  |
| **CAP** | 33020 |
| **Prefìs telefonic** | 0433 |
| **Patron** | Sant Laurinç |
# Guvier

Palaç Chigi a Rome , sede dal Guvier de Republiche taliane
Il **Guvier** al è l'organ primari di un Stât incjariât di cjapâ la direzion politiche e de aministrazion publiche. Inte sferis dai podês dal Stât (par esempli segont la dotrine di Montesquieu), il guvier al rapresente il **podê esecutîf**, vadial a dî chel organ che al à di fâ rispetâ e fâ fuziòn lis leçs votadis dal Parlament (podê legjislatîf).

Il cjâf dal guvier al ven clamât di mût gjenerâl President dal Consei dei Ministris, Primi Ministri o Cancelîr, a seconde dal ordinament e des regulis di ogni Stât.

## Formis di guvier

A seconde di cui che al à il podê e di tant che al ven sielzût, o vin diviersis formis de rêt dal guvier:

* **Democrazie:** Il guvier al ven sielzût, di mût dret o indret, dal popul par mieç di liberis elezions. Il guvier al rispuint dal so lavôr tal Parlament.
* **Monarchie:** Il cjâf dal Stât al è un Rê o une Regjine. Inte monarcjiis assoludis il re al à ancje dut il podê di guvier, in chês costituzionâls e parlamentârs (come in tal Ream Unît) il guvier al rispuint simpri al Parlament.
* **Ditature o Regjim autoritari:** Il podê al è dut intes mans di un sôl om, di un sôl partît o di un piçul grup (gjonte militar), cence elezions liberis o control des leçs.

## Struture di un guvier

Di mût standard, inte democrazie moderne un guvier al è fat di:

1. Il **Cjâf dal Guvier:** Chel che al mande indenant la linie politiche e al sielç i ministris.
2. I **Ministris:** I cjâfs dei diviers setôrs de aministrazion dal Stât (Ministri de Sanitât, de Scuele, de Economie, dal Interno, e v.i.).
3. Il **Consei dei Ministris:** La rionda finâl dulà che ducj i ministris si batin par aprobâ i decrets e lis decisions plui impurtantis.

## Autonomis locâls: la Regjon

La gionte regionâl fe Regjion Autonome FVG
Inte realtât des autonomis locâls, la peraule "guvier" e devente chê de **Gjunte Regjonâl** par i afârs locâls.

In tal Friûl-Vignesie Julie (che al è une Regjon a Statût Speciâl), il podê esecutîf di guvier al è intes mans dal President de Regjon e de sô Gjonte, che a colabore e a rispuand tal Consei Regjonâl (al parlament di cheste rêt).

## Note

## Vôs coreladis

* Stât
* Parlament
* Democrazie
# ASD Stella Azzurra

La **Associazione Sportiva Dilettantistica Stella Azzurra** (in curt **Stella Azzurra**) e je une scuadre di balon furlane che e participe ae Seconde Categorie dal Campionât Cjargnel. E zuie lis sôs partidis in cjase tal cjamp comunâl “Tarcisio Goi” di Glemone.

Il so colôr societari al è il turchin.

Te sô storie, scomençament tal 1964, e à vinçût une Cope Cjargne te stagjon 1995. Il miôr risultât otignût in campionât al è il secont puest tes anadis 1964 e 1995.
# Glemone

**Glemone** al è un comun tal Alt Friûl, che al dì di vuê al fâs part de provincie di Udin e al à 11.040 abitants.

## Gjeografie

Contornade di monts, boscs e culinis, la citadine e jè situade ai pîs dai Monts Cjampon e Glemine, in tun toc di Friûl unic pe' sôs bielecis di nature, di storie e di int. A Glemone a vivin pôc sù pôc jù 11.200 abitants int'une aree totâl di 56,21 chilometros cuadrâts.
Il paîs al fâs part di une aree gjiegrafiche, ca comprent tal'atri ancje i comuns di Dartigne, Bordan, Buie, Montenârs, Osôf, Trasaghis e Vençon.

## Storie

Di Glemone si sint fevelà pe prime volte inte Historia Longobardorum di Pauli Diacono come un dai paîs là che il cjiscjel, tal 611, al fo fortificât dai Longobarts cuintri i atacs dai Avârs. Il paîs al è di origjin preromaniche e al'à vût la sô massime floridure intôr dai secui XIII e XVI, cuan'che Glemone e passà sot la protezion di Aquilee.
Tal 1976 Glemone 'e je deventade purtrop famose pal taramot che, ancje se al à tirât jù dut il paîs no l'à tirât jù il spirt de int che cun fuarce e coragjo si è tirade su lis mans e 'e à tornât a fâ su il paîs plui biel di prime, cun t'un rinovament di plante fûr e il rispiet dai spazis urbans e dai elements architetonics plui significants. Un ristaur cussienciôs al'à permetût la recuperazion de catedrâl (esempli impuartant di architeture gotiche) e dal municipi, palač dal XVI secul. Par chéstis resons Glemone je doventade il simbul de rinašince dal Friûl dal dopo taramot.

### Personis impuartantis leadis a Glemone

* Raimondo (Tommaso) D'Aronco
* Simone Padoin
### Imagjinis su Glemone

Il domo di GlemoneIl municipi di GlemoneIl centri storic di Glemone

|  |
| --- |
| **Glemone** |
|  |
| **Non uficiâl par talian** | Gemona del Friuli |
| **Provincie** | Udin |
| **Part** | Tal mieç dal friul |
|  |
| **Altitudin** | 272 m s.n.m |
| **Superficie** | 56 km² |
| **Popolazion** | 11.040 ab. |
| **Densitât** | 197 ab/km² |
| **Frazions** | Campagnole, Cjamp Lessi , Gois, Gôt, Maniae, Marçârs, Ospedalet, Plovie, San Pieri, Stalis, Taboghe, Taviele |
| **Comuns confinants** | Dartigne, Bordan, Buie, Lusèvare, Montenârs, Osôf, Trasaghis, Vençon |
|  |
| **CAP** | 33013 |
| **Prefìs telefonic** | 0432 |
| **Patron** | SANT'ANTONI (13 di Jugn) |
# ASD Venzone

La **Associazione Sportiva DilettantisticaVenzone** (in curt **Venzone** o **Vençon**; in precedence **Pro Venzone**) e fo une scuadre di balon furlane di Vençon che e zuiave li sôs partidis tal cjamp comunâl di Vençon. Tai siei prin agns e à participât al Campionât Cjargnel, che e veve vinçût tal 1955. Daspò e jere jentrade te piramide dal balon talian.

Il siei colôrs societaris a erin il ros e il blu.

E à dismitût lis ativitâts ae fin de stagjon 2021/22.
# Vençon

**Vençon** (*Venzone* par talian, *Peuscheldorf* par todesc, *Pušja ves* par sloven) al è un comun di 2.297 abitants in te provincie di Udin. Borc da l'ete di mieç distrut dal taramot dal 1976, al è stât ripuartât a lis condizions di un timp graciis a une dure opare di ricostruzion.

Viodude di Vençon## Gjeografie

La citadine e jè logade a 230 m a sud de confluence di dos impuartantis valadis, chê dal Tiliment e chê de Fele. Part dal teritori comunâl e fâs part dal Parc naturâl da lis Prealis Iuliis.

## Storie

Il non de citadine lu si cjate pe prime volte intun document dal 923 come *Clausa de Albiciones*; cui ains Albiciones deventarà Aventinone, Avenzone, Venzone. Siguramentri il toponim al ven da *av-au*, *flusslauf* (fontane), e par chest si cròt che il non al vegni dal turint Vençonasse. Il prin document uficiâl là che e ven nomenade Vençon al è parò dal an 1001.

|  |
| --- |
| **Vençon** |
|  |
| **Non uficiâl par talian** | Venzone |
| **Provincie** | Udin |
| **Part** | Friûl di Mieç |
|  |
| **Altitudin** | 230 m s.n.m |
| **Superficie** | 36 km² |
| **Popolazion** | 2.297 ab. |
| **Densitât** | 43 ab/km² |
| **Frazions** | Cjargne, Piluver, Puartis |
| **Comuns confinants** | Damâr, Bordan, Cjavaç, Glemone, Lusèvare, Mueç, Resie, Resiute |
|  |
| **CAP** | 33010 |
| **Prefìs telefonic** | 0432 |
| **Patron** |   |
# 1970

1969 < **1970** < 1971

## Acjadiments

### In Friûl

### Pal Mont

## Nassûts

## Muarts

* 16 di Fevrâr - Francis Peyton Rous, miedi merecan, vincidôr dal Nobel pe midisine (n. 1879)
* 25 di Novembar - Yukio Mishima, scritôr gjaponês (n. 1925))

## Premis Nobel

## Cjale ancje

* Storie an par an
# Americhe centrâl

Americhe Centrâl
La **Americhe Centrâl** e je il toc centrâl dal continent american, jenfri il Messic (logât te Americhe dal Nord), e la Colombie (te Americhe dal Sud). Une carateristiche uniche di chest lûc al è il fat di jessi un puint jenfri lis dôs Americhis e tal stès timp une aree di passaç jenfri i doi oceans, l'Atlantic e il Pacific, par vie de presince dal canâl di Panama.

I paîs che apartegnin ae Americhe centrâl a son:

* Belize (Belmopan)
* Costa Rica (San José)
* El Salvador (San Salvador)
* Guatemala (Citât dal Guatemala)
* Honduras (Tegucigalpa)
* Nicaragua (Managua)
* Panama (Panamá)

## Storie

### La dominazion europeane

Fin te Ete di Mieç in cheste regjon e jere popolade de civiltât Maya; dal inizi dal XVI secul fin ae fin dal Votcent e fo dominade dai spagnûi. I efiets di cheste dominazion si sintin ancjemò al dì di vuê: la lenghe fevelade in scuasit ducj i paîs al è il spagnûl, e la religjon e je chê catoliche. Ancje la composizion de popolazion si je profondementri modificade: dai amerindis si messedarin i blancs europeis (spagnûi, inglesis, francesis e olandesis) e i neris puartâts de Afriche sicu sclâfs par lavorâ tai implants.

### La egjemonie des Stâts Unîts

Al dispiet de realizazion de indipendence, tai prins decenis dal Votcent, i paîs de Americhe centrâl no rivarin a vê stabilitât e sigurece. La storie di une vore di chescj paîs e je stade segnade da regjims autoritaris, colps di stât e vueris civîls. A scomençâ dal XIX secul si je afermade te aree la influence dai vicins Stâts Unîts di Americhe, che a àn fuarts interessis economics, politics e militârs te regjon. I USA a àn costruît il canâl di Panama e son intervignudis diviersis voltis par condizionâ lis politichis dai paîs de aree.
# Secul XVI

Il **secul XVI** (decim sest o diesim sest) al è il secul che al scomence tal an 1501 e al finìs tal an 1600 cjapât dentri.

## Acjadiments

## Nassûts

## Muarts

## Cjale ancje

* storie secul par secul
# 1821

**An 1821** | **Agns:** | 1818 1819 1820 - **1821**  - 1822 1823 1824 |
| **Decenis:** | Deceni dal 1790 Deceni dal 1800 Deceni dal 1810 - **Deceni dal 1820**  - Deceni dal 1830 Deceni dal 1840 Deceni dal 1850 |
| **Secul:** | Secul XVIII - **Secul XIX**  - Secul XX |
| **Tabele anuâl dal secul XIX - Calendari dai acjadiments** |

|  |
| --- |
| **1821 in altris calendaris** |
| Calendari gregorian | 1821 |
| Ab urbe condita | 2574 |
| Calendari armen | 1270 |
| Calendari cinês | 4517 — 4518 |
| Calendari ebraic | 5580 — 5581 |
| Calendari hindu - *Vikram Samvat* - *Shaka Samvat* - *Kali Yuga* |  1876 — 1877 1743 — 1744 4922 — 4923 |
| Calendari iranian | 1199 — 1200 |
| Calendari islamic | 1241 — 1242 |
| Calendari runic | 2071 |

Il **1821** (**MDCCCXXI** par numars romans) al è un an dal secul XIX.

## Acjadiments

## Nassûts

## Muarts

## Cjale ancje

* storie an par an